ლუკას ბერგვალი

ლუკას ერიკ ჰოლგერ ბერგვალი (დ. 2 თებერვალი, 2006) — შვედი პროფესიონალი ფეხბურთელი, რომელიც თამაშობს ნახევარმცველის პოზიციაზე პრემიერ ლიგის კლუბ „ტოტენჰემ ჰოტსპურსა“ და შვედეთის ეროვნულ ნაკრებში.
საკლუბო კარიერა
ბრომაპოიკარნა
სტოკჰოლმში დაბადებულმა და გაზრდილმა ბერგვალმა გზა გაიკვალა „ბრომაპოიკარნას“ აკადემიაში, სადაც ის იყო 2013 წლამდე მადრიდის ფეხბურთის თასის (2019 13 ) გამარჯვებული გუნდის ნაწილი; მათ დაამარცხეს „ბაიერნის“, „ატლეტიკო მადრიდის“, „პარი სენ-ჟერმენისა“ და „ბარსელონას“ აკადემიების ახალგაზრდული გუნდები. ბერგვალის დებიუტი „სუპერეტანში“ (შვედეთის მეორე ლიგა) „ბრომაპოიკარნას“ რიგებში შედგა 2022 წლის 9 ივლისს, „ერგრიუტესთან“ ფრედ (1–1) დასრულებულ მატჩში. 2022 წლის 4 ოქტომბერს მან გაიტანა თავისი პირველი პროფესიონალური გოლი „ესტერის“ წინააღმდეგ. ახალგაზრდობაში მასზე აქტიურად მიმდინარეობდა დაკვირვება სკაუტების მიერ; „ბრომაპოიკარნაში“ ყოფნის დროს ბერგვალი მონაწილეობდა სინჯებზე „იუვენტუსში“, „მანჩესტერ იუნაიტედსა“ და „ბაიერნში“.

იურგორდენი
ბერგვალი „იურგორდენს“ 2022 წლის 9 დეკემბერს შეუერთდა, ხოლო გუნდის ძირითად შემადგენლობაში მისი დებიუტი „ალსვენსკანში“ (შვედეთის უმაღლესი ლიგა) შედგა 2023 წლის 24 მაისს, ჩემპიონ „ჰეკენის“ წინააღმდეგ გამართულ მატჩში. „იურგორდენის“ 1–0 გამარჯვებაში შეტანილი დიდი წვლილის შემდეგ, შვედურმა გაზეთმა -მა ბერგვალი მატჩის საუკეთესო მოთამაშედ დაასახელა და იწინასწარმეტყველა, რომ ის გახდებოდა „იურგორდენის ყველა დროის ყველაზე დიდი ტრანსფერი“. 2023 წლის 11 ოქტომბერს ინგლისურმა გაზეთმა -მა იგი მსოფლიოს მასშტაბით 2006 წელს დაბადებულ ერთ-ერთ საუკეთესო ფეხბურთელად დაასახელა. ბერგვალმა ლიგაში ჯამში 37 მატჩი ჩაატარა, გაიტანა ხუთი გოლი და გააკეთა ორი საგოლე გადაცემა.

ტოტენჰემ ჰოტსპური
2024–2025: დებიუტი და სეზონის საუკეთესო მოთამაშე

2024 წლის 2 თებერვალს „ტოტენჰემ ჰოტსპური“ შეთანხმდა ხუთწლიან კონტრაქტზე ბერგვალის შესაძენად, გავრცელებული ინფორმაციით, 8.5 მილიონ ფუნტ სტერლინგად; მისი ხელმოწერისთვის კლუბი „ბარსელონას“ უწევდა კონკურენციას. ის ოფიციალურად შეუერთდა კლუბს 2024 წლის 1 ივლისს. 2024 წლის 17 ივლისს შედგა მისი პირველი გამოსვლა „დეზების“ შემადგენლობაში, როდესაც ის შესვენების შემდეგ შეცვლაზე შევიდა „ჰარტ ოფ მიდლოთიანთან“ წინასასეზონო ამხანაგურ მატჩში, რომელიც ტოტენჰემის გამარჯვებით, 5–1 დასრულდა; 66-ე წუთზე მან საგოლე გადაცემა გაუკეთა მაიკი მურს, რამაც „ტოტენჰემი“ 3–1 დააწინაურა. 2024 წლის 20 ივლისს ბერგვალს ადგილი დაეთმო სასტარტო შემადგენლობაში „ქუინზ პარკ რეინჯერსის“ წინააღმდეგ გამართულ ამხანაგურ მატჩში; 24-ე წუთზე მან დაზიანება მიიღო (ტრავმის დეტალები არ სახელდება).

კლუბის სასტარტო შემადგენლობაში ბერგვალის პირველი ოფიციალური გამოსვლა შედგა 2024 წლის 18 სექტემბერს, ინგლისის ლიგის თასზე „ქოვენთრი სიტის“ წინააღმდეგ გამარჯვებულ (2–1) მატჩში. 2025 წლის 8 იანვარს მან გაიტანა თავისი პირველი გოლი „ტოტენჰემის“ მაისურით „ლივერპულთან“ 1–0 მოგებულ შეხვედრაში, რომელიც ლიგის თასის ნახევარფინალის პირველი მატჩი იყო.

2025 წლის 29 აპრილს ბერგვალმა „ტოტენჰემთან“ ახალი კონტრაქტი გააფორმა, რომელიც 2031 წლამდეა ძალაში. 1 მაისს ბერგვალმა ვარჯიშისას კოჭის ტრავმა მიიღო; მას ყავარჯნების გამოყენება დასჭირდა ევროპის ლიგის ნახევარფინალის პირველ მატჩზე დასწრებისას, სადაც „ტოტენჰემმა“ „ბოდიო-გლიმტი“ 3–1 დაამარცხა. მთავარმა მწვრთნელმა ანჟ პოსტეკოგლუმ განაცხადა, რომ ბერგვალს კოჭის იოგები ჰქონდა დაზიანებული და სეზონის დარჩენილ ნაწილს გამოტოვებდა. 15 მაისს ბერგვალი „ტოტენჰემის ოფიციალური მხარდამჭერთა კლუბის“ ვერსიით სეზონის საუკეთესო მოთამაშედ დასახელდა; მან ასევე მიიღო „ “ და „ “ სეზონის საუკეთესო მოთამაშის ჯილდოები 2024-2025 წლების სეზონისთვის.

2025–2026 სეზონი

2025 წლის 13 სექტემბერს ბერგვალმა გაიტანა თავისი პირველი გოლი პრემიერ ლიგაში „ვესტ ჰემ იუნაიტედის“ წინააღმდეგ გასვლაზე მოგებულ (3–0) მატჩში და დასახელდა მატჩის საუკეთესო მოთამაშედ. ის გახდა „ტოტენჰემის“ ისტორიაში მეორე ყველაზე ახალგაზრდა ფეხბურთელი, რომელმაც პრემიერ ლიგის ერთ მატჩში გოლიც გაიტანა და საგოლე გადაცემაც გააკეთა. 16 სექტემბერს შედგა ბერგვალის დებიუტი უეფა-ს ჩემპიონთა ლიგაზე „ვილიარეალთან“ შინ მოგებულ (1–0) შეხვედრაში; მან შექმნა მომენტი, რომლის დროსაც „ვილიარეალის“ მეკარემ, ლუიზ ჟუნიორმა, ბურთი საკუთარ კარში ჩააგდო, რაც მატჩის ერთადერთი გოლი აღმოჩნდა. ბერგვალი შემდგომში მატჩის საუკეთესო მოთამაშედ აღიარეს. 1 ნოემბერს ბერგვალმა „ჩელსისთან“ წაგებულ (1–0) მატჩში ადრეულ ეტაპზევე მიიღო ტვინის შერყევა, რის გამოც რამდენიმე კვირით ჩამოშორდა თამაშს ფეხბურთის ასოციაციის „თამაშში ეტაპობრივი დაბრუნების“ პროგრამის შესაბამისად.
სანაკრებო კარიერა
ბერგვალი შვედეთს სხვადასხვა ახალგაზრდულ დონეზე წარმოადგენდა, 15-წლამდელებიდან 21-წლამდელებამდე. 2024 წლის 12 იანვარს შედგა მისი დებიუტი ეროვნულ ნაკრებში, როდესაც ის მეორე ტაიმში შეცვლაზე შევიდა ესტონეთის წინააღმდეგ გამართულ ამხანაგურ მატჩში, რომელიც შვედეთის გამარჯვებით (2–1) დასრულდა.
პირადი ცხოვრება
ბერგვალი მოდის ოჯახიდან, სადაც ფეხბურთი ცენტრალურ ადგილს იკავებს. მისი უფროსი ძმა, ტეო, და უმცროსი ძმა, რასმუსი, ორივე პროფესიონალი ფეხბურთელია.

ბავშვობაში ბერგვალი მხარს უჭერდა „მანჩესტერ იუნაიტედს“ და კლუბში ორჯერ, შესაბამისად 2020 და 2022 წლებში, სინჯებზეც იმყოფებოდა.
საკლუბო სტატისტიკა
კლუბი
2026 წლის 22 მარტს ჩატარებული მატჩის მდგომარეობით.

საერთაშორისო

2026 წლის 31 მარტს ჩატარებული მატჩის მდგომარეობით

მატჩები და გოლები ეროვნული ნაკრებისა და წლის მიხედვით

მიღწევები
ბრომაპოიკარნა

1)სუპერეტანი: 2022

2)ეტან ნორა: 2021

ტოტენჰემ ჰოტსპური

1)უეფა-ს ევროპის ლიგა: 2024–2025

ინდივიდუალური

1)ტოტენჰემ ჰოტსპურის ოფიციალური მხარდამჭერთა კლუბის სეზონის საუკეთესო მოთამაშე: 2024–2025